CELEX: 32014H0663
Language: ro
Date: 2014-09-11 00:00:00
Title: 2014/663/UE: Recomandarea Comisiei din 11 septembrie 2014 de modificare a anexei la Recomandarea 2013/711/UE privind reducerea prezenței dioxinelor, a furanilor și a bifenililor policlorurați în produsele alimentare și în hrana pentru animale  Text cu relevanță pentru SEE

13.9.2014   
            
            
               RO
            
            
               Jurnalul Oficial al Uniunii Europene
            
            
               L 272/17
            
         RECOMANDAREA COMISIEI
   din 11 septembrie 2014
   de modificare a anexei la Recomandarea 2013/711/UE privind reducerea prezenței dioxinelor, a furanilor și a bifenililor policlorurați în produsele alimentare și în hrana pentru animale
   (Text cu relevanță pentru SEE)
   
      (2014/663/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 292,
   întrucât:
   
               (1)
            
            
               Nivelurile de intervenție pentru dioxine și PCB de tipul dioxinei au fost stabilite în Recomandarea 2013/711/UE a Comisiei (1), pentru a stimula o abordare proactivă în vederea reducerii prezenței dioxinelor și a PCB de tipul dioxinelor în produsele alimentare.
            
         
               (2)
            
            
               Este oportun să se alinieze nivelul de intervenție pentru PCB de tipul dioxinelor din argilele folosite ca supliment alimentar la nivelul de intervenție aplicabil acelorași argile destinate hranei pentru animale, astfel cum a fost stabilit prin Directiva 2002/32/CE a Parlamentului European și a Consiliului (2) și să se alinieze nivelul de intervenție pentru dioxine și pentru PCB de tipul dioxinelor din cereale destinate consumului uman la nivelurile de intervenție aplicabile cerealelor destinate hranei pentru animale.
            
         
               (3)
            
            
               A fost constatată contaminarea oleaginoaselor cu dioxine și PCB de tipul dioxinelor și, deși a fost stabilit un nivel de intervenție pentru oleaginoasele destinate hranei pentru animale, un astfel de nivel nu a fost stabilit pentru oleaginoasele destinate consumului uman. Prin urmare, este necesar să se stabilească niveluri de intervenție pentru dioxine și PCB de tipul dioxinelor din oleaginoasele destinate consumului uman.
            
         
               (4)
            
            
               Pentru fructele și legumele uscate (inclusiv plantele aromatice uscate), este necesar să se aplice factori de concentrație specifici pentru uscare, astfel cum se prevede la articolul 2 din Regulamentul (CE) nr. 1881/2006 al Comisiei (3).
            
         
               (5)
            
            
               Prin urmare, Recomandarea 2013/711/UE ar trebui modificată în consecință,
            
         ADOPTĂ PREZENTA RECOMANDARE:
   Anexa la Recomandarea 2013/711/UE se înlocuiește cu anexa la prezenta recomandare.
   
      Adoptată la Bruxelles, 11 septembrie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  Recomandarea 2013/711/UE a Comisiei din 3 decembrie 2013 privind reducerea prezenței dioxinelor, a furanilor și a bifenililor policlorurați în produsele alimentare și în hrana pentru animale (JO L 323, 4.12.2013, p. 37).
   
      (2)  Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (JO L 140, 30.5.2002, p. 10).
   
      (3)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
   
      ANEXĂ
      
         
            „ANEXĂ
            În sensul prezentei anexe, se aplică următoarele definiții:
            
                        (a)
                     
                     
                        «dioxine + furani (OMS-TEQ)» înseamnă suma dibenzo-para-dioxinelor policlorurate (PCDD) și a dibenzofuranilor policlorurați (PCDF), exprimată în echivalenți toxici (TEQ) ai Organizației Mondiale a Sănătății (OMS), utilizând factorii OMS de echivalență toxică (TEF-OMS);
                     
                  
                        (b)
                     
                     
                        «PCB de tipul dioxinei (OMS-TEQ)» înseamnă suma de bifenili policlorurați (PCB), exprimată în echivalenți toxici ai OMS, folosind factorii OMS de echivalență toxică (TEF-OMS);
                     
                  
                        (c)
                     
                     
                        «TEF-OMS» înseamnă factorii OMS de echivalență toxică utilizați în vederea evaluării riscurilor pentru oameni, bazați pe concluziile reuniunii experților din cadrul Programului internațional pentru securitate chimică (IPCS) al Organizației Mondiale a Sănătății (OMS), care a avut loc la Geneva în iunie 2005 [Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006)].
                     
                  
                        PRODUSE ALIMENTARE
                     
                     
                        NIVELUL DE INTERVENȚIE PENTRU DIOXINE + FURANI (OMS-TEQ) (1)
                        
                     
                     
                        NIVELUL DE INTERVENȚIE PENTRU PCB DE TIPUL DIOXINEI (OMS-TEQ) (1)
                        
                     
                  
                        Carne și produse din carne (cu excepția organelor comestibile) (2) provenind de la următoarele animale:
                     
                     
                         
                     
                     
                         
                     
                  
                        
                                    —
                                 
                                 
                                    bovine și ovine
                                 
                              
                                    —
                                 
                                 
                                    păsări de curte
                                 
                              
                                    —
                                 
                                 
                                    porcine
                                 
                              Grăsimi amestecate
                     
                     
                        1,75 pg/g grăsime (3)
                        
                        1,25 pg/g grăsime (3)
                        
                        0,75 pg/g grăsime (3)
                        
                        1,00 pg/g grăsime (3)
                        
                     
                     
                        1,75 pg/g grăsime (3)
                        
                        0,75 pg/g grăsime (3)
                        
                        0,50 pg/g grăsime (3)
                        
                        0,75 pg/g grăsime (3)
                        
                     
                  
                        Mușchi de pește de crescătorie și produse de piscicultură
                     
                     
                        1,50 pg/g greutate umedă
                     
                     
                        2,50 pg/g greutate umedă
                     
                  
                        Lapte crud (2) și produse lactate (2), inclusiv grăsimile din unt
                     
                     
                        1,75 pg/g grăsime (3)
                        
                     
                     
                        2,00 pg/g grăsime (3)
                        
                     
                  
                        Ouă de găină și produse din ouă (2)
                        
                     
                     
                        1,75 pg/g grăsime (3)
                        
                     
                     
                        1,75 pg/g grăsime (3)
                        
                     
                  
                        Argile folosite ca supliment alimentar
                     
                     
                        0,50 pg/g greutate umedă
                     
                     
                        0,50 pg/g greutate umedă
                     
                  
                        Cereale și oleaginoase
                     
                     
                        0,50 pg/g greutate umedă
                     
                     
                        0,35 pg/g greutate umedă
                     
                  
                        Fructe și legume (inclusiv plante aromatice) (4)
                        
                     
                     
                        0,30 pg/g greutate umedă
                     
                     
                        0,10 pg/g greutate umedă
                     
                  
      
      
         (1)  Concentrațiile maxime: concentrațiile maxime se calculează presupunându-se că toate valorile diferiților congeneri sub limita de cuantificare sunt egale cu limita de cuantificare.
      
         (2)  Produsele alimentare din această categorie, astfel cum sunt definite în Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
      
         (3)  Nivelurile de intervenție nu se aplică în cazul produselor alimentare cu un conținut de grăsime < 2 %.
      
         (4)  În cazul fructelor uscate și al legumelor uscate (inclusiv plante aromatice uscate), este aplicabil articolul 2 din Regulamentul (CE) nr. 1881/2006. În cazul plantelor aromatice uscate, se ia în considerare un factor de concentrare ca urmare a uscării egal cu 7.”